Vrou betaal R1,8 m. per jaar om op passasierskip te woonDie Crystal Serenity-passasierskip. Foto: Facebook ABC7 Eyewitness News berig dat die 86-jarige Lee Wachtstetter reeds vir die afgelope sewe jaar op die Crystal Serenity-passasierskip woon na die afsterwe van haar man. “Gedurende ons huwelik van 50 jaar het ons op 89 vaarte gegaan. Ek het al omtrent ŉ honderd meer gedoen en 15 wêreldvaarte,” het Wachtstetter aan Asbury Park Press gesê. “Die dag voor my man in 1997 dood is, het hy aan my gesê: ‘Moenie ophou nie’. So hier is ek vandag en ek leef ŉ stresvrye sprokieslewe.” Wachstetter het spesifiek die Crystal Serenity-passasierskip gekies aangesien sy dol is oor dans. “Ek dans elke aand vir ŉ paar uur na aandete. Ek doen dit al vir jare.”